Συντεταγμένες: 37°38′24″N 21°38′0″E﻿ / ﻿37.64000°N 21.63333°E﻿ / 37.64000; 21.63333

Το **Γυμνάσιο αρχαίας Ολυμπίας** βρισκόταν στον αρχαιολογικό χώρο της Ολυμπίας στα βορειοδυτικά και έξω από τον ιερό περίβολο της Άλτεως, δίπλα στην κοίτη του ποταμού Κλαδέου και ανήκει στο ίδιο συγκρότημα με την παλαίστρα. Ήταν ο χώρος διεξαγωγής των προπονήσεων των αθλητών στα αγωνίσματα του δρόμου και του πεντάθλου, τα οποία παλαιότερα γίνονταν στην ίδια περιοχή, αλλά στην ύπαιθρο. Η τελική διαμόρφωση έγινε στα ελληνιστικά χρόνια, και το κτήριο που σώζεται σήμερα χρονολογείται στο 2ο αι. π.Χ.

Περιγραφή και ιστορικά στοιχεία
-------------------------------

 Η ανατολική στοά από το γυμνάσιο της αρχαίας ΟλυμπίαςΤο **Γυμνάσιο αρχαίας Ολυμπίας** ήταν ένα μεγάλο περίκλειστο μακρόστενο κτίσμα, το οποίο είχε στο κέντρο του μια ευρύχωρη αυλή με δωρικές στοές στις τέσσερις πλευρές του. Η δυτική του πλευρά έχει παρασυρθεί από τον ποταμό Κλαδέο και πιθανολογείται, ότι αποτελείτο από δωμάτια, που χρησίμευαν ως καταλύματα των αθλητών. Στην ανατολική στοά υπήρχε εξωτερικός τοίχος με διπλή εσωτερική δωρική κιονοστοιχία από 66 κίονες και προς την αυλή μια δεύτερη κιονοστοιχία από 60 κίονες. Το συνολικό μήκος της στοάς αυτής ήταν ίσο με το μήκος του ολυμπιακού σταδίου έτσι ώστε οι αθλητές του δρόμου να προπονούνται ακριβώς στην ίδια απόσταση. Η προπόνηση των αθλητών στα αγωνίσματα του ακοντίου και του δίσκου γινόταν στο μεγάλο υπαίθριο χώρο του γυμνασίου, με διαστάσεις 220 μ. μήκος και 100μ. Η νότια πλευρά του Γυμνασίου ακουμπούσε στην παλαίστρα ενώ η βόρεια δεν έχει ακόμη ερευνηθεί .

Σύμφωνα με τον Παυσανία
-----------------------

>  **[6-21.2] ἀγάλματα δὲ ἀντὶ τῶν ἀρχαίων Κόρην καὶ Δήμητρα λίθου τοῦ Πεντελῆσιν Ἀθηναῖος ἀνέθηκεν Ἡρώδης. ἐν τῷ γυμνασίῳ τῷ ἐν Ὀλυμπίᾳ πεντάθλοις μὲν καθεστήκασιν ἐν αὐτῷ καὶ δρομεῦσιν αἱ μελέται, κρηπὶς δὲ ἐν τῷ ὑπαίθρῳ λίθου πεποίηται: τὸ δὲ ἐξ ἀρχῆς καὶ τρόπαιον κατὰ Ἀρκάδων ἐπὶ τῇ κρηπῖδι εἱστήκει. ἔστι δὲ καὶ ἄλλος ἐλάσσων περίβολος. *- Παυσανίου Ἑλλάδος Περιήγησις 6. Ἠλιακῶν Β'***
> 
> 

>  *[6-21.2] Ο Αθηναίος Ηρώδης αφιέρωσε εδώ αγάλματα της Δήμητρας και της Κόρης από μάρμαρο Πεντέλης για να αντικαταστήσει τα παλιά αγάλματα.*
> Στο γυμνάσιο της Ολυμπίας γίνεται η προπόνηση των αθλητών για το πένταθλο και τον δρόμο. Στην ύπαιθρο υπάρχει πέτρινο κρηπίδωμα, όπου παλιά ήταν στημένο τρόπαιο για μια νίκη εναντίον των Αρκάδων. 
> 
>

Έκθεση Φωτογραφιών
------------------

|  |
| --- |
| Φωτογραφίες |
| 

|  |
| --- |
|  Το Γυμνάσιο αρχαίας Ολυμπίας σήμερα.
 |
|  Το Γυμνάσιο αρχαίας Ολυμπίας σήμερα.
  |

|  |
| --- |
|  Το Γυμνάσιο αρχαίας Ολυμπίας σήμερα.
 |
|  Το Γυμνάσιο αρχαίας Ολυμπίας σήμερα.
  |

|  |
| --- |
|  Το Γυμνάσιο και η παλαίστρα της αρχαίας Ολυμπίας σήμερα..
 |
|  Το Γυμνάσιο και η παλαίστρα της αρχαίας Ολυμπίας σήμερα..
  |

|  |
| --- |
| Το Γυμνάσιο αρχαίας Ολυμπίας.
 |
| Το Γυμνάσιο αρχαίας Ολυμπίας.
  |

|  |
| --- |
|  Το Γυμνάσιο αρχαίας Ολυμπίας..
 |
|  Το Γυμνάσιο αρχαίας Ολυμπίας..
  |

|  |
| --- |
|  Το Γυμνάσιο αρχαίας Ολυμπίας.
 |
|  Το Γυμνάσιο αρχαίας Ολυμπίας.
  |

|  |
| --- |
|  Το Γυμνάσιο αρχαίας Ολυμπίας..
 |
|  Το Γυμνάσιο αρχαίας Ολυμπίας..
  |

|  |
| --- |
|  Το Γυμνάσιο αρχαίας Ολυμπίας.
 |
|  Το Γυμνάσιο αρχαίας Ολυμπίας.
  |

 |

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 14132. Ανακτήθηκε στις 26  Σεπτεμβρίου 2020.
2. 1 2  «Αρχαίο γυμνάσιο Ολυμπίας - από τον κόμβο *Οδυσσεύς* του Υπουργείου Πολιτισμού και Αθλητισμού». Αρχειοθετήθηκε από το πρωτότυπο στις 14 Νοεμβρίου 2016. Ανακτήθηκε στις 15 Απριλίου 2016.
3. ↑  από τη Βικιθήκη -Παυσανίου Ἑλλάδος Περιήγησις 6. Ἠλιακῶν Β'

Δείτε επίσης
------------

* Το Γυμνάσιο (αρ. 20) στο σχεδιάγραμμα της Αρχαίας Ολυμπίας στα WikimediaCommons

Εξωτερικοί σύνδεσμοι
--------------------

* Επέκταση ανασκαφών στην ανατολική στοά του Γυμνασίου από το mixanitouxronou.gr, 10/07/2014

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γυμνάσιο αρχαίας Ολυμπίας** |